ÜMUMDÜNYA ƏDALƏT EVİ

26 iyul 2024

Bütün Milli Ruhani Məhfillərə

Sevgili Dostlar,

Biz bu yay Həzrət Babın Məqamında və onun ətrafında aparılacaq bəzi mühüm tikinti və təmir işləri barədə sizə məlumat verməkdən məmnuniyyət duyuruq. Həzrət Bab və Həzrət Əbdül-Bəhanın Məqamları artıq bağlanıb və oktyabrın 28-də yenidən açılacaq. Bu müddət ərzində Həzrət Babın Məqamına gedən saxsı qravilli əsas yol çəkiləcək ki, zəvvarlar və Hayfa Zəvvarlar Evindən Məqama piyada getməkdə fiziki cəhətdən çətinlik çəkən ziyarətçilər üçün daha əlçatan olsun. Həm şərqdən, həm də qərbdən Məqama aparan cığırlar hazırkı əlçatan yolu çəkmək üçün istifadə edilən Qüds qırmızı əhəngdaşı ilə döşənəcək. Bundan əlavə, Həzrət Babın Məqamının qarşısındakı meydan, Uilyam Sazerlend Maksvell tərəfindən orijinal layihədə nəzərdə tutulduğu kimi daşla döşənəcək; Məqamın sütunlu tağının döşəməsi və terraslar üçün seçilmiş Qalil qızılı əhəngdaşı istifadə olunacaq. Ətrafdakı bağların planına da lazımi düzəlişlər ediləcək.

Eyni zamanda, Məqamın daxilində bəzi hazırlıq işləri aparmaq imkanı əldə ediləcək ki, nəzərdə tutulan vaxt ərzində bütün otaqlar təkcə Həzrət Babın Məqamının bir hissəsi kimi dua və ibadətə ayrılsın. Bu iş daxili divarlarda yeni qapı açılışlarının yaradılmasını əhatə edəcəkdir. Bu məlumatı lütfən icmanızın üzvləri ilə paylaşın.

[İmzalanmışdır: Ümumdünya Ədalət Evi]